NVDA - Súbor čítaj ma

Slobodný a otvorený odčítač obrazovky pre microsoft windows.

Vytvoril Michael Curran s pomocou James Teh a ostatných.

NonVisual Desktop Access (NVDA) je otvorený odčítač obrazovky pre operačný systém microsoft windows, ktorý umožňuje používanie osobného počítača ľuďom s poruchamy zraku len za cenu samotného počítača a operačného systému. Od apríla 2006 NVDA každým dňom rastie a stáva sa celkom použiteľným odčítačom obrazovky poskytujúcim užívateľom pomoc pri väčšine úloh, ktoré potrebujú zvládať. Samozrejme NVDA nie je taký stabilný a bez chýb ako sú komerčné odčítače. Aj napriek tomu samotný autor je schopný od decembra 2006 používať NVDA celý deň bez pomoci komerčného produktu.

Využívaním služieb rečových syntezátorov NVDA umožňuje používateľovi pristupovať a pracovať so všetkými súčasťami operačného systému windows napríklad:

prezeranie webových stránok v prehliadačoch internet explorer a firefox
čítanie a písanie dokumentov v programoch wordpad a microsoft word
posielanie a prijímanie elektronickej pošty v programe outlook express
používanie konzolových aplikácií v okne príkazového riadka
vytváranie jednoduchých zošitov v programe microsoft excel
všeobecnú správu počítača cez okno tento počítač, applety ovládacieho panela a prieskumníka systému windows ako aj ďalšie bežné úlohy

NVDA nie je obmedzený potrebou nasledovať trendy a požiadavky trhu. Komerčné odčítače majú implementované skutočne dobré vlastnosti, ale v mnohých prípadoch sú priority ich implementácie dané trhovými požiadavkami a nie potrebami užívateľov a celkovou mierou využiteľnosti. NVDA nemusí vždy byť taký stabilný ako tieto nástroje, ale rozhodne je vhodný aspoň na experimentovanie a testovanie nových funkcií. Veľmi ľahko a rýchlo môžu byť pridané nové vlastnosti (neimplementované v iných odčítačoch pre windows), ktoré sa časom overia. Príkladom je napríklad pípanie pri aktualizácii priebehu. Čím sa ukazovateľ priebehu približuje ku koncu tým je tón pípania vyšší. Ľudia túto vlastnosť doplnili do niektorých odčítačov napísaním vlastných skriptov a podobne, ale nikdy nebola táto vlastnosť oficiálne podporovaná alebo zabudovaná v žiadnom jadre odčítača pre windows.

Pomôcť vo vývoji NVDA môžete aj vy a to tak, že budete informovať o chybách - keď sa nejaké pri používaní vyskytnú. Inštrukcie ako postupovať pri oznamovaní o chybách a niekoľko ďalších užitočných článkov si môžete prečítať v NVDA wiki na adrese: http://wiki.nvda-project.org . Hlavná stránka so všeobecnými informácia mi o NVDA je dostupná na adrese: http://www.nvda-project.org . Okrem iného sa tam dočítate o emailových konferenciách NVDA. Momentálne existujú dve takéto konferencie. Prvá slúži na všeobecnú diskusiu o NVDA medzi používateľmi a a tá druhá je skôr určená pre tých, ktorí spúšťajú NVDA so zdrojových kódov a zaujímajú sa o vývoj. 


Licenčné podmienky

Copyright (C) 2006-2007 Michael Curran <mick@kulgan.net>
NVDA je chránený GNU všeobecnou verejnou Licenciou. Tento software môžete ľubovoľne šíriť a modifikovať v prípade, že spolu so zdrojovými kódmi priložíte aj text licencie. Toto platí ako pre originál tak aj pre rôzne modifikácie tohoto software a tiež pre software využívajúci časti tohoto software
Celú licenciu si môžete detailne preštudovať na adrese:
http://www.gnu.org/licenses/gpl.html
alebo si prečítajte súbor Copying.txt dodaný spolu s týmto programom.
----------------------

Kontaktovať tvorcu môžete zaslaním emailu na adresu:
Michael Curran <mick@kulgan.net>
